PMIndiaData/PMIndiaSum huggingface dataset:
প্রধানমন্ত্রী পারমাণবিক আস্থা অর্জনকারী আইএনএস আরিহন্তের সদস্যদের আজ সম্মান জানিয়েছেন

প্রধানমন্ত্রী শ্রী নরেন্দ্র মোদী আজ কৌশলগত পারমাণবিক আক্রমণে সক্ষম ডুবো জাহাজ আইএনএস আরিহন্তের সদস্যদের অভ্যর্থনা জানান। সম্প্রতি এই ডুবো জাহাজটি এর প্রথম প্রহরা সম্পন্ন করে ফিরে এসেছে। এর ফলে, আইএনএস আরিহন্তের পারমাণবিক ক্ষমতা সম্পর্কে দেশবাসীর আস্থা তৈরি হয়েছে। আইএনএস আরিহান্তের সাফল্য এবং এই ধরণের ডুবো জাহাজের নক্‌শা তৈরি, নির্মাণ এবং তা চালানোর দক্ষতা অর্জন করে বিশ্বের এই ধরণের ক্ষমতাসম্পন্ন স্বল্প কয়েকটি দেশের তালিকায় ভারতকে জায়গা দেবার জন্য প্রধানমন্ত্রী শ্রী নরেন্দ্র মোদী এই ডুবো জাহাজের সব সদস্যদের অভিনন্দন জানান এবং এটি নির্মাণ কাজের সঙ্গে জড়িত অন্যান্যদেরও অভিনন্দিত করেন। তিনি বলেন, এই ডুবো জাহাজটি কার্যকর করার ক্ষেত্রে সংশ্লিষ্ট সব ক্ষেত্রের সহযোগিতা এবং দেশের কারিগরি ক্ষমতা নতুন করে প্রমাণিত হয়েছে। দেশে নিরাপত্তা বৃদ্ধির ক্ষেত্রে এ ধরণের একটি শক্তিশালী ডুবো জাহাজ তৈরি করার জন্য প্রধানমন্ত্রী তাঁদের দৃঢ়প্রত্যয়ের প্রশংসা করেন। প্রধানমন্ত্রী ভারতীয় সৈন্যদের সাহসিকতা ও আত্মোনিয়োজনের প্রশংসা করেন। তিনি ভারতীয় বৈজ্ঞানিকদের উদ্ভাবনী মানেরও প্রশংসা করেন। তিনি বলেন, তাঁদের পরিশ্রমের ফল এই শক্তিশালী পারমাণবিক ক্ষমতাসম্পন্ন ডুবো জাহাজ। এটি এ ধরণের জাহাজ তৈরির বিষয়ে ভারতের ক্ষমতা নিয়ে সকলের সব ধরণের সন্দেহের অবসান ঘটিয়েছে। প্রধানমন্ত্রী বলেন, দেশের জনগণ নতুন ভারত ও শক্তিমান ভারত গড়ার লক্ষ্যে কাজ করে চলেছে। এই পথে এগিয়ে যেতে সব ধরণের চ্যালেঞ্জ মোকাবিলায় নিরলস কাজ করেছেন তাঁরা। তিনি জোড় দিয়ে বলেন, মজবুত ভারত কোটি কোটি ভারতবাসীর সব আশা-আকাঙ্খা পূরণে সক্ষম হবে এবং আন্তর্জাতিক স্তরে শান্তি ও সুস্থিতি বজায় রাখার লক্ষ্যে এক শক্তিশালী ভিত্তি হিসাবে কাজ করবে। প্রধানমন্ত্রী শ্রী নরেন্দ্র মোদী এই অনুষ্ঠানে অংশগ্রহণকারী সকলকে ও তাঁদের পরিবার-পরিজনদের আলোর উৎসব দীপাবলীর শুভেচ্ছা জানান। তিনি আশা প্রকাশ করেন, আলো যেমন অন্ধকারকে দূর করে সব ভয়ের অবসান ঘটায় আইএনএস আরিহন্ত এমনভাবেই সব ভয়ভীতি কাটিয়ে দেশকে এগিয়ে নিয়ে যাবে। দায়িত্বশীল দেশ হিসাবে ভারত পারমাণবিক শক্তি ব্যবহারের ক্ষেত্রে নিয়ন্ত্রিত কাঠামোর মধ্যে থেকে কার্যকরি নিরাপত্তা পদক্ষেপ গ্রহণ করে এবং সব রাজনৈতিক নিয়ন্ত্রণ মেনে কাজ করে চলেছে। ২০০৩ সালের চৌঠা জানুয়ারি তৎকালীন প্রধানমন্ত্রী শ্রী অটল বিহারী বাজপেয়ীর পৌরহিত্যে মন্ত্রিসভার বৈঠকে নিরাপত্তার খাতিরে প্রথমেই পারমাণবিক অস্ত্র ব্যবহার নয় – এই বিষয়ে যে সিদ্ধান্ত হয়, তা বর্তমান সরকারও মেনে চলছে।
প্রধানমন্ত্রী জাতীয় ভোটার দিবসে সমস্ত নাগরিক ও ভোটারদের শুভেচ্ছা জানিয়েছেন

প্রধানমন্ত্রী শ্রী নরেন্দ্র মোদি জাতীয় ভোটার দিবস উপলক্ষে সোমবার দেশের সমস্ত নাগরিক ও ভোটারদের শুভেচ্ছা জানিয়েছেন। প্রধানমন্ত্রী বলেন, “জাতীয় ভোটার দিবসে সমস্ত নাগরিক ও ভোটারদের শুভেচ্ছা জানাই। আমাদের গণতন্ত্রকে শক্তিশালী করতে ব্যাপক প্রয়াস গ্রহন করার জন্য নির্বাচন কমিশনকে অভিনন্দন জানাই। এ বছরের মূল ভাবনা ‘সংযুক্তিকরণ এবং গুণগত মানবিশিষ্ট অংশগ্রহণ’ আরো অনেক নাগরিককে সক্রিয়ভাবে অংশগ্রহণের মাধ্যমে আমাদের গণতন্ত্রকে সমৃদ্ধ করতে অনুপ্রাণিত করবে”।
রাষ্ট্রসঙ্ঘের অর্থনৈতিক ও সামাজিক পরিষদের সভায় উচ্চস্তরীয় অধিবেশনে প্রধানমন্ত্রীর মূল ভাষণ

প্রধানমন্ত্রী শ্রী নরেন্দ্র মোদী আজ নিউইয়র্কে রাষ্ট্রসঙ্ঘের অর্থনৈতিক ও সামাজিক পরিষদ(ইকোসক)এর সভায় এ বছরের উচ্চস্তরীয় অধিবেশনে মূল ভাষণ দিয়েছেন । ২০২১-২২ পর্যন্ত নিরাপত্তা পরিষদের অস্থায়ী সদস্য হিসাবে গত ১৭ই জুন ভারতের প্রতি বিপুল সমর্থনের প্রেক্ষিতে রাষ্ট্রসঙ্ঘের বৃহত্তর সদস্য দেশগুলির উদ্দেশে এই প্রথমবার ভাষণ দিলেন প্রধানমন্ত্রী । এবছর ইকোসকের উচ্চস্তরীয় সভার মূল ভাবনা হ’ল – “কোভিড-১৯ এর পর বহুপাক্ষিকতা : ৭৫তম বার্ষিকীতে আমাদের কেমন রাষ্ট্রসঙ্ঘের প্রয়োজন”। রাষ্ট্রসঙ্ঘের প্রতিষ্ঠার ৭৫তম বার্ষিকীতে উচ্চস্তরীয় ইকোসক অধিবেশনের মূল ভাবনার সঙ্গে রাষ্ট্রসঙ্ঘের নিরাপত্তা পরিষদে ভারতের অগ্রাধিকারের বিষয়গুলি প্রতিফলিত হয়। প্রধানমন্ত্রী কোভিড-১৯ পরবর্তী বিশ্বে ‘বহুপাক্ষিক সংস্কার’এর পক্ষে পুনরায় ভারতের আহ্বানের কথা তুলে ধরেন যা,সমসাময়িক বিশ্বের বাস্তবতাকে প্রতিফলিত করে। প্রধানমন্ত্রী তার ভাষণে সুস্থায়ী উন্নয়নের লক্ষ্য সহ ইকোসক এবং রাষ্ট্রসঙ্ঘের উন্নয়নমূলক কাজের সঙ্গে ভারতের দীর্ঘ সম্পর্কের কথা স্মরণ করেন। তিনি উল্লেখ করেন যে, ‘সবকা সাথ, সাবকা বিকাশ, সবকা বিশ্বাস’ – ভারতের এই উন্নয়নমূলক নীতিটি কাউকে পিছনে না রেখে সুস্থায়ী উন্নয়নের লক্ষ্যে অনুরণিত হয়েছে। প্রধানমন্ত্রী উল্লেখ করেন যে ভারতের এই বিশাল জনসংখ্যার আর্থ-সামাজিক সূচককের উন্নতির সাফল্য বিশ্বে সুস্থায়ী উন্নয়নের লক্ষ্যে উল্লেখযোগ্য প্রভাব ফেলেছে। অন্যান্য উন্নয়নশীল দেশগুলির সুস্থায়ী উন্নয়নের লক্ষ্য পূরণে ভারতের প্রতিশ্রুতির কথা তুলে ধরেন প্রধানমন্ত্রী । তিনি “স্বচ্ছ ভারত অভিযানের” মাধ্যমে সাফাই কার্যকলাপে উন্নতি, নারীর ক্ষমতায়ন, আর্থিক অন্তর্ভুক্তি সুশ্চিতকরণ এবং “সকলের আবাসন” ও “আয়ুষ্মান ভারত” প্রকল্প মতো জন কল্যাণমুখী কর্মসূচির মাধ্যমে আবাসন ও স্বাস্থ্য পরিষেবা প্রদানের মতো একাধিক উন্নয়নমূলক প্রয়াস চালানো হচ্ছে বলেও জানান। প্রধানমন্ত্রী পরিবেশগত স্থায়িত্ব এবং জীব-বৈচিত্র্য সংরক্ষণের বিষয়ে ভারতের দৃষ্টিভঙ্গির বিষয়ে আলোকপাত করেন এবং আন্তর্জাতিক সৌর জোট ও বিপর্যয় প্রতিরোধ পরিকাঠামো প্রতিষ্ঠায় ভারতের অগ্রণী ভূমিকার কথা স্মরণ করেন। নিজের পাশ্ববর্তী অঞ্চলকেই সর্বপ্রথম গুরুত্ব দেওয়া, এই প্রসঙ্গে ভারতের ভূমিকার কথা বলতে গিয়ে প্রধানমন্ত্রী বিভিন্ন দেশকে ওষুধ সরবরাহ নিশ্চিত করার ক্ষেত্রে ভারত সরকার এবং ভারতীয় ওষুধ প্রস্তুতকারী সংস্থাগুলির দেওয়া সহায়তা প্রদান ও সার্কগোষ্ঠী ভুক্ত দেশগুলির মধ্যে একটি যৌথ কৌশলগত প্রতিক্রিয়া সমন্বিত করার কথাও স্মরণ করেন। এই নিয়ে দ্বিতীয়বার প্রধানমন্ত্রী ইকোসকে সম্বোধন করলেন। তিনি এর আগে ২০১৬ সালে জানুয়ারি মাসে ইকোসকে ৭০তম বার্ষিকীতে মূল ভাষণ দিয়েছিলেন।
উরি-র জঙ্গিহানার ঘটনায় শ্রী নরেন্দ্র মোদীর কাছে টেলিফোনে উদ্বেগ প্রকাশ করলেন শ্রীলঙ্কারপ্রেসিডেন্ট

আজকিছুক্ষণ আগে প্রধানমন্ত্রী শ্রী নরেন্দ্র মোদীর কাছে এক টেলিফোন বার্তায় জম্মু ওকাশ্মীরের উরি-তে জঙ্গি হানার ঘটনায় উদ্বেগ ও সমবেদনা প্রকাশ করেন শ্রীলঙ্কারপ্রেসিডেন্ট মিঃ মৈত্রিপালা সিরিসেনা। প্রধানমন্ত্রীরসঙ্গে টেলিফোনে কথা বলার সময় তিনি সীমান্ত অঞ্চলে জঙ্গি হানার কঠোর নিন্দা করেনএবং এই ঘটনায় যাঁরা বলি হয়েছেন তাঁদের পরিবার-পরিজনদের প্রতি গভীর সমবেদনা জানান। দুইনেতাই সংশ্লিষ্ট অঞ্চলে প্রতিবেশী দেশগুলির মধ্যে সন্ত্রাসবাদী তৎপরতার মোকাবিলায়ঘনিষ্ঠ ও নিরন্তর সহযোগিতার ওপর বিশেষ জোর দিয়েছেন টেলিফোনে আলাপচারিতার সময় ।
জঙ্গিএবং অর্থনৈতিক অপরাধীদের প্রত্যার্পণ সম্পর্কিত চুক্তির প্রস্তাব ভারত ও লিথুনিয়ারমধ্যে  :  সম্মতি কেন্দ্রীয় মন্ত্রিসভার

ভারতও লিথুয়ানিয়া – এই দুটি দেশে অপরাধীদের চিহ্নিত করে তাদের বিচারের জন্য একে অন্যেরদেশে প্রত্যার্পণ সম্পর্কিত একটি চুক্তি সমর্থন এবং তাতে স্বাক্ষরদানের প্রস্তাবেসম্মতি জানাল কেন্দ্রীয় মন্ত্রিসভা। প্রধানমন্ত্রী শ্রী নরেন্দ্র মোদীর নেতৃত্বেআজ এখানেঅনুষ্ঠিত হয় মন্ত্রিসভার বৈঠক। প্রস্তাবিতচুক্তির আওতায় কাঠামোগত এক বিশেষ আইনি ব্যবস্থা থাকবে যার সাহায্যে সন্ত্রাসবাদী,অর্থনৈতিক অপরাধী এবং অন্যান্য অপরাধীদের চিহ্নিত করে তাদের বিচারের জন্য ভারত ওলিথুয়ানিয়া পরস্পরের দেশে প্রত্যার্পণ করতে পারবে। যেসমস্ত অভিযুক্ত জঙ্গি ও অপরাধীলিথুয়ানিয়ায় আত্মগোপন করে রয়েছে, তাদের চিহ্নিত করেভারতে ফেরত পাঠানো হবে চুক্তিটি স্বাক্ষরিত হলে। এদের অনেকেই ইতিমধ্যেই ভারতেসংঘটিত কোন না কোন অপরাধের সঙ্গে যুক্ত। অস্থিরতা দমনে এবং জনজীবনে শান্তিরবাতাবরণ সুনিশ্চিত করতে এই ধরনের অপরাধীদের বিচারের জন্য আদালতে তোলা হবে। /
দেশের কল্যাণে সাংসদদের অঙ্গীকারবদ্ধ হওয়ার আহ্বান প্রধানমন্ত্রীর  :  সংসদের বাদল অধিবেশনের প্রাক্কালে সংবাদ-মাধ্যমের কাছে শ্রী নরেন্দ্র মোদীর বিবৃতি

সকলকেই আমার নমস্কার। এ বছর ১৫ আগস্ট দেশের স্বাধীনতার ৭০তম বর্ষ উদযাপনের একটি বিশেষ উপলক্ষ। সেই কারণে, ১৫ আগস্টের আগে শুরু হতে চলা সংসদের এই অধিবেশনটি যথেষ্ট গুরুত্বপূর্ণ। দেশের জন্য যে সমস্ত স্বাধীনতা সংগ্রামী জীবন উৎসর্গ করে গেছেন, তাঁদের আমরা স্মরণ করি এই দিনটিতে। এই অধিবেশনে আমাদের ৭০ বছরের যাত্রাপথ এক নতুন শীর্ষে পৌঁছে যাবে। এই লক্ষ্যে, আমাদের প্রয়োজন উচ্চমানের আলোচনা-বিতর্কে অংশগ্রহণ করা এবং কতকগুলি বড় বড় বিষয়ে সিদ্ধান্ত গ্রহণ করা, যাতে জাতি দ্রুত অগ্রগতির পথে এগিয়ে যেতে পারে। এজন্য সংসদে আমাদের সকলকেই মিলিতভাবে চেষ্টা করতে হবে দেশকে নতুনভাবে ও নতুন দিকে চালিত করার। আমার বিশ্বাস যে, গত কয়েকদিনে সমস্ত রাজনৈতিক দল ও তাদের নেতৃবৃন্দ পৃথক পৃথকভাবে বা সমষ্টিগতভাবে আলাপ-আলোচনায় সাধারণ আবেগেরই অংশীদার হয়েছেন যে দেশের কল্যাণে সবচেয়ে ভালো সিদ্ধান্ত গ্রহণে অঙ্গীকারবদ্ধ আমরা। কারণ, এর ফলে, দেশ দ্রুত এগিয়ে যাবে অগ্রগতির পথে। আপনাদের সকলের জন্য রইল আমার আন্তরিক শুভেচ্ছা। ধন্যবাদ।
কেন্দ্রের অতিরিক্ত সচিব এবং যুগ্ম সচিব পর্যায়ের আধিকারিকদের সঙ্গে তৃতীয় দফায় এক আলোচনা ওমতবিনিময় বৈঠকে মিলিত হলেন প্রধানমন্ত্রী

কেন্দ্রের অতিরিক্ত সচিব এবং যুগ্ম সচিব পর্যায়ের ৮০ জন আধিকারিকের সঙ্গে এক আলোচনা ওমতবিনিময় বৈঠকে শনিবার মিলিত হন প্রধানমন্ত্রী শ্রী নরেন্দ্র মোদী। এই পর্যায়েরশীর্ষ আধিকারিকদের সঙ্গে এটি হল প্রধানমন্ত্রীর তৃতীয় দফার বৈঠক। কৃষি, পানীয়জল, নাগরিক-কেন্দ্রিক সরকারি প্রশাসন ও পরিচালন ব্যবস্থা, উদ্ভাবন, প্রশাসনিকক্ষেত্রে যৌথভাবে কাজ করে যাওয়া, প্রকল্প রূপায়ণ, শিক্ষা, নির্মাণ ও উৎপাদন,অভ্যন্তরীণ নিরাপত্তা এবং সৌরশক্তির মতো বিষয়গুলিতে আধিকারিকরাতাঁদের অভিজ্ঞতা ওমতামত তুলে ধরেন প্রধানমন্ত্রীর কাছে। বিভিন্ন প্রকল্পেরকাজ পর্যালোচনার লক্ষ্যে প্রধানমন্ত্রী তাঁর ‘প্রগতি’ কর্মসূচির কথা উল্লেখ করেনআধিকারিকদের কাছে। নির্মাণ ও উৎপাদন প্রসঙ্গে তিনি বলেন যে বৈদ্যুতিন সাজ-সরঞ্জামউৎপাদনের পরিবেশকে এমনভাবে গড়ে তুলতে হবে যাতে চিকিৎসার সাজ-সরঞ্জাম উৎপাদনের দিকেআরও বেশি করে নজর দেওয়া যায়। সরকারিক্ষেত্রে কাজের পরিবেশকে ইতিবাচক করে তোলার ওপর বিশেষ গুরুত্ব দেন প্রধানমন্ত্রী। তিনিবলেন, সমগ্র ব্যবস্থাটিকে এক সচল উদ্যোগে পরিণত করতে হবে। নতুন নতুন আইন যেমন রচিতহচ্ছে, অন্যদিকে তেমনই অপ্রয়োজনীয় প্রাচীন আইনগুলিকে বিদায় জানানোওপ্রয়োজন। বিশ্বেরবর্তমান পরিবেশ ও পরিস্থিতি যে ভারতের পক্ষে যথেষ্ট ইতিবাচকও অনুকূল একথারও উল্লেখকরেন শ্রী নরেন্দ্র মোদী। আগামী ২০২২ সালের মধ্যে এক নতুন ভারত গঠনের লক্ষ্যেসুনির্দিষ্ট উদ্দেশ্য পূরণে উদ্যোগী হওয়ার জন্য তিনি আহ্বান জানান শীর্ষ আধিকারিকদের। দেশের যে১০০টি জেলা এখনও সর্বাপেক্ষা অনগ্রসর তালিকায় রয়ে গেছে সেগুলির দিকে বিশেষ দৃষ্টিদেওয়ার জন্যও তিনি নির্দেশ দেন আধিকারিকদের। উন্নয়নের বিভিন্ন মাপকাঠিতে এইজেলাগুলিকেও জাতীয় গড়ের মাত্রায় উন্নীত করা প্রয়োজন বলে মন্তব্য করেন তিনি। /
দিল্লি উন্নয়ন কর্তৃপক্ষের ৩৪.৮৭ হেক্টরজমি দ্বিতীয় বিশেষ কূটনৈতিক অঞ্চল গড়ে তোলার জন্য হস্তান্তরিত হবে ভূমি ও উন্নয়নকর্তৃপক্ষের অনুকূলে

দিল্লি উন্নয়ন কর্তৃপক্ষের (ডিডিএ) ৩৪.৮৭ হেক্টর জমি ভূমি ও উন্নয়নকর্তৃপক্ষ (এল অ্যান্ড ডি ও)-এর অনুকূলে হস্তান্তরের একটি প্রস্তাব আজ অনুমোদিত হলপ্রধানমন্ত্রী শ্রী নরেন্দ্র মোদীর নেতৃত্বে অনুষ্ঠিত কেন্দ্রীয় মন্ত্রিসভারবৈঠকে। একটি দ্বিতীয় বিশেষ কূটনৈতিক অঞ্চল গড়ে তোলার জন্য নয়াদিল্লির দ্বারকায় ২৪নম্বর সেক্টরে অবস্থিত দিল্লি উন্নয়ন কর্তৃপক্ষের ঐ জমি হস্তান্তরের জন্য প্রস্তাবটিপেশ করা হয়েছিল কেন্দ্রীয় মন্ত্রিসভার কাছে। বর্তমানে রাজধানীর চাণক্যপুরীতে রয়েছে একটিমাত্র কূটনৈতিক বিশেষ অঞ্চল। /
পুলিশস্মরণ দিবসে সি.আর.পি.এফ.-এরশহীদ স্মরণে বই প্রকাশপ্রধানমন্ত্রীর

পুলিশস্মরণ দিবসে ২১ অক্টোবরপ্রধানমন্ত্রী’ওয়ারিয়ার্সরিমেম্বার্ড’ শীর্ষকএকটি বইয়ের আনুষ্ঠানিক প্রকাশকরেন।কর্তব্যরত যে সব বীর,সি.আর.পি.এফ. কর্মীপ্রাণ দিয়েছেন, বইটিতাঁদের স্মরণে রচিত। ২০১৪সালে পুলিশ মহানির্দেশকদেরবার্ষিক সম্মেলনে প্রত্যেকপুলিশ বাহিনী-ইযাতে নিজের কর্মী ও আধিকারিকদেরবীরত্বের কাহিনী সংকলিত করে, প্রধানমন্ত্রীসেই অভিপ্রায় জানিয়ে বলেছিলেন, এইভাবেতাঁরা আগামী প্রজন্মকেঅনুপ্রাণিত করতে পারবেন। সি.আর.পি.এফ.-এরপ্রত্যেক শহীদের পরিবারকেএই বইয়ের একটি করে কপি উপহারদেওয়া হবে।
জয়াললিতার প্রয়াণে প্রধানমন্ত্রীর শোক জ্ঞাপন

প্রধানমন্ত্রীশ্রী নরেন্দ্র মোদী তামিলনাডুর মুখ্যমন্ত্রী সেলভি জে জয়াললিতার প্রয়াণে শোকপ্রকাশ করেছেন। এক বার্তায় তিনি বলেছেন, “সেলভি জয়াললিতার প্রয়াণে আমি গভীরভাবেশোকাহত। তাঁর প্রয়াণে ভারতীয় রাজনীতিতে এক বিরাট শূন্যতার সৃষ্টি হল। সাধারণমানুষের সঙ্গে তাঁর যোগাযোগ, দরিদ্র, মহিলা ও সমাজের প্রান্তীয় অংশের মানুষের জন্যতাঁর দুর্ভাবনা সবসময়েই প্রেরণার উৎস হয়ে থাকবে। এই শোকেরমুহূর্তে আমার চিন্তাভাবনা ও প্রার্থনা তামিলনাডুবাসীর সঙ্গে রয়েছে। এই অপূরণীয়ক্ষতি তাঁরা যেন সাহস ও দৃঢ়তার সঙ্গে সহ্য করতে পারেন, সেজন্য আমি তাঁদের শক্তিদেওয়ার জন্য ঈশ্বরের কাছে প্রার্থনা করছি। জয়াললিতারসঙ্গে আমার অসংখ্যবার আলাপচারিতার কথা আমি সবসময়েই মনে রাখব। তাঁর আত্মার শান্তিকামনা করি”।
পিএম কেয়ার্সের মাধ্যমে পশ্চিমবঙ্গের মুর্শিদাবাদ ও কল্যাণীতে ২৫০ শয্যা বিশিষ্ট দুটি অস্থায়ী কোভিড হাসপাতাল গড়ে তোলা হবে

প্রাইম মিনিস্টার্স সিটিজেন অ্যাসিসট্যান্স অ্যান্ড রিলিফ ইন ইমারজেন্সি সিচুয়েসন্স (পিএম কেয়ার্স) ফান্ড ট্রাস্ট পশ্চিমবঙ্গের মুর্শিদাবাদ এবং কল্যাণীতে ২৫০ শয্যা বিশিষ্ট দুটি অস্থায়ী কোভিড হাসপাতাল গড়ে তোলার সিদ্ধান্ত নিয়েছে। ৪১ কোটি ৬২ লক্ষ টাকা ব্যয়ে ডিআরডিও এই হাসপাতালগুলি তৈরি করবে। এই প্রকল্পের জন্য রাজ্য সরকার এবং কেন্দ্রীয় স্বাস্থ্য ও পরিবার কল্যাণ মন্ত্রক কিছু পরিকাঠামোগত সাহায্য করবে। পশ্চিমবঙ্গে স্বাস্থ্য পরিকাঠামোর উন্নয়নে এই প্রকল্প যথাযথভাবে কোভিড পরিস্থিতির মোকাবিলা করতে সাহায্য করবে। পিএম কেয়ার্স ফান্ড ট্রাস্ট স্বাস্থ্য পরিকাঠামোর উন্নয়নে সাহায্য করে। এছাড়াও বিহার, দিল্লী, জম্মু এবং শ্রীনগরে ট্রাস্ট কোভিড হাসপাতাল গড়ে তুলতে সাহায্য করেছে।
সন্ত্রাস,দুর্নীতি ও কালো টাকার বিরুদ্ধে ‘যজ্ঞ’-এ সামিল হওয়ার জন্য দেশবাসীকে অভিবাদনপ্রধানমন্ত্রীর

সন্ত্রাস,দুর্নীতি এবং কালো টাকার বিরুদ্ধে ‘যজ্ঞ’-এ সামিল হওয়ার জন্য দেশবাসীকে অভিবাদনজানিয়েছেন প্রধানমন্ত্রী শ্রী নরেন্দ্র মোদী। বেশ কয়েকটি ট্যুইট বার্তায় নগদ ছাড়াইলেনদেনের বিষয়টিকে আরও বেশি করে স্বাগত জানানোর জন্য তিনি আর্জি জানিয়েছেন সাধারণমানুষের কাছে। আর্থিক লেনদেনের ক্ষেত্রে সর্বশেষ প্রযুক্তির সাহায্য গ্রহণ করারজন্যও জনসাধারণের কাছে আবেদন জানান তিনি। ট্যুইট বার্তায় প্রধানমন্ত্রী বলেছেন : “সন্ত্রাস,দুর্নীতি ও কালো টাকার বিরুদ্ধে বর্তমান ‘যজ্ঞ’-এ সর্বান্তঃকরণে সামিল হওয়ার জন্যভারতবাসীকে আমার অভিবাদন। সরকারের এই সিদ্ধান্তে বিশেষ লাভবান হবেন কৃষক, শ্রমিক ওব্যবসায়ীরা। কারণ, তাঁরাই হলেন দেশের মেরুদণ্ড। আমিবরাবরই বলে এসেছি যে সরকারের এই উদ্যোগের ফলে কিছুটা অসুবিধা হবে ঠিক কথা, কিন্তু সীমিতসময়ের জন্য কষ্ট সহ্য করলেও পরিণামে দীর্ঘমেয়াদি সুফল ভোগ অবশ্যম্ভাবী। দুর্নীতিও কালো টাকা গ্রাম ভারতের অগ্রগতি ও সমৃদ্ধিকে আর কোনভাবেই দমিয়ে রাখতে পারবে না।গ্রামগুলি তাদের ন্যায্য অধিকার ফিরে পাবেই। নগদছাড়াই লেনদেনের ব্যবস্থাকে গ্রহণ করার এক ঐতিহাসিক সুযোগ এখন উপস্থিত আমাদের সামনেযা গড়ে উঠেছে সর্বাধুনিক প্রযুক্তির মধ্য দিয়ে। আমারতরুণ বন্ধুরা, তোমরাই হলে পরিবর্তনের দূত। ভারতকে দুর্নীতিমুক্ত করে নগদ ছাড়ালেনদেনের বিষয়টিকে তোমরাই নিশ্চিত করে তুলতে পারো। একইসঙ্গে,আমরা অবশ্যই নিশ্চিত করে তুলব #IndiaDefeatsBlackMoney । এর ফলে ক্ষমতায়ন ঘটবে দরিদ্র, নব্য-মধ্যবিত্ত ওমধ্যবিত্ত শ্রেণীর। উপকৃত হবে ভবিষ্যৎ প্রজন্মগুলিও।” /
রিয়েল এস্টেট (নিয়ন্ত্রণ ও উন্নয়ন) বিল, ২০১৫’তে কেন্দ্রীয় মন্ত্রিসভার অনুমোদন

রিয়েল এস্টেট (নিয়ন্ত্রণ ও উন্নয়ন) বিল, ২০১৫ অনুমোদিত হল কেন্দ্রীয় মন্ত্রিসভার বৈঠকে। ফ্ল্যাট, বাড়ি ও সম্পত্তি ক্রয়ের ক্ষেত্রে সাধারণ মানুষের স্বার্থরক্ষার লক্ষ্যে এই বিলটিতে সম্মতি জানাল কেন্দ্রীয় মন্ত্রিসভা। প্রধানমন্ত্রী শ্রী নরেন্দ্র মোদীর নেতৃত্বে মন্ত্রিসভার বৈঠকটি অনুষ্ঠিত হয়। বিলটি এখন সংসদে আলোচনার পর আইনে পরিণত হওয়ার অপেক্ষায়। সম্পত্তি ক্রয়-বিক্রয়ের ক্ষেত্রে লেনদেনে ক্রেতা সাধারণকে যাতে অযথা হয়রানি বা প্রতারণার শিকার না হতে হয়, তা নিশ্চিত করার সংস্থান রয়েছে এই বিলটিতে। এছাড়াও, ফ্ল্যাট, বাড়ি বা সম্পত্তি ক্রয়ের ক্ষেত্রে বিরোধের নিষ্পত্তিতেও এই বিলটি আইনে পরিণত হলে ক্রেতা সাধারণের সুরাহা হবে। রিয়েল এস্টেট ক্ষেত্রে দেশীয় ও বিদেশি বিনিয়োগের পরিমাণ যেমন বৃদ্ধি পাবে, অন্যদিকে তেমনই বেসরকারি ক্ষেত্রের আরও বেশি করে অংশগ্রহণের মধ্য দিয়ে কেন্দ্রীয় সরকারের ‘সকলের জন্য বাসস্থান’ কর্মসূচিটির লক্ষ্য পূরণও সম্ভব হয়ে উঠবে। আবাসিক ও বাণিজ্যিক দু’ধরণের রিয়েল এস্টেটের ক্ষেত্রেই নতুন বিধি ও নিয়ন্ত্রণ বলবৎ হবে। প্রতিটি রাজ্য ও কেন্দ্রশাসিত অঞ্চলে গড়ে তোলা হবে ‘রিয়েল এস্টেট নিয়ন্ত্রক কর্তৃপক্ষ’ সংস্থা। প্রতিটি রিয়েল এস্টেট প্রকল্পের রিয়েল এস্টেট এজেন্টের নাম নথিভুক্ত করা হবে ঐ সংস্থায়। প্রকল্প সম্পর্কে যাবতীয় তথ্য ও বিবরণ প্রোমোটারকে বাধ্যতামূলকভাবে জানাতে হবে নিয়ন্ত্রক কর্তৃপক্ষের অফিসে। জমির পরিমাণ ও অবস্থা, প্রয়োজনীয় অনুমোদন, রিয়েল এস্টেট এজেন্ট, ঠিকাদার, স্থপতি, নির্মাণ কাজের সঙ্গে যুক্ত ইঞ্জিনিয়র সহ সংশ্লিষ্ট সকলের সঙ্গে চুক্তির বিশদ তথ্য ও বিবরণ অবশ্যই পেশ করতে হবে সংশ্লিষ্ট প্রোমোটারকে। প্রকল্পটির কাজ যাতে ঘোষিত সঠিক সময়ে সম্পূর্ণ হয়, তা নিশ্চিত করতে নির্দিষ্ট পরিমাণ অর্থ জমা রাখতে হবে একটি পৃথক ব্যাঙ্ক অ্যাকাউন্টে। সম্পত্তি ক্রয়-বিক্রয় বা সম্পত্তির গুণমান সম্পর্কিত যাবতীয় বিরোধের নিষ্পত্তিতে ফাস্ট ট্র্যাক বিচার ব্যবস্থারও সংস্থান রাখা হয়েছে বিলটিতে। রিয়েল এস্টেট সম্পর্কিত অভিযোগের শুনানি ক্রেতা আদালতও গ্রহণ করবে। ক্রেতাদের সম্মতি ছাড়া প্রোমোটার ফ্ল্যাট বা বাড়ির প্ল্যান ও নক্‌শা রদবদল করতে পারবেন না। আশা করা হচ্ছে, বিলটি আইনে রূপান্তরিত হলে সম্পত্তি ক্রয়-বিক্রয়ের ক্ষেত্রে একদিকে যেমন লেনদেন জনিত স্বচ্ছতা বজায় থাকবে, অন্যদিকে তেমনই নতুন ব্যবস্থায় লাভবান হবেন ক্রেতা-বিক্রেতা উভয়েই।
রানী গাইদিনলিউ – এর জন্মশতবর্ষ উদযাপনের সূচনা করলেন প্রধানমন্ত্রী

দেশের স্বাধীনতা সংগ্রামের গৌরবময় ঐতিহ্যের কথা স্মরণ করার প্রয়োজনীয়তার ওপর জোর দিয়েছেন প্রধানমন্ত্রী শ্রী নরেন্দ্র মোদী। তিনি বলেছেন, স্বাধীনতা সংগ্রামীদের সংগ্রাম ও সাফল্যের গরিমা যাতে পরবর্তী প্রজন্মগুলি স্মরণে রাখে তা নিশ্চিত করতে হবে। রানী গাইদিনলিউ’র জন্মশতবার্ষিকী উদযাপনের আনুষ্ঠানিক সূচনা উপলক্ষে এক স্মারক মুদ্রা প্রকাশ করে প্রধানমন্ত্রী বলেন যে, রানী গাইদিনলিউ – এর মতো ব্যক্তিত্বকে যথাযথভাবে মনে রাখা হয়নি, এটা জাতির দুর্ভাগ্য। স্বাধীনতা সংগ্রামে রানীর বিশেষ অবদানের কথা প্রধানমন্ত্রী অনুষ্ঠানে স্মরণ করিয়ে দেন। রানী গাইদিনলিউ’কে “রানী মা” বলে উল্লেখ করে প্রধানমন্ত্রী বলেন, রানী গাইদিনলিউ ব্রিটিশদের বিরুদ্ধে নাগাদের সংগ্রামকে ভারতের ঐক্য ও সংহতি রক্ষার সংগ্রাম বলেই মনে করতেন। উত্তর-পূর্ব ভারতে মহাত্মা গান্ধীর বাণী প্রচার করার কৃতিত্বও রানী মা’র বলে প্রধানমন্ত্রী উল্লেখ করেন। দুঃখের বিষয় স্বাধীনতার বহু বছর পরেও তিনি নিজের গ্রামে প্রবেশ করতে পারেননি। প্রধানমন্ত্রী বলেন, কোনও রাজা বা শাসক ভারতের প্রতিষ্ঠা করেননি। দেশের প্রতিষ্ঠাতা দেশের জনগণই। প্রকৃতির সঙ্গে সখ্যতা অক্ষুণ্ণ রেখে জীবন-যাপনের যে চিন্তাভাবনা রানী মা করতেন, বর্তমান বিশ্বে জলবায়ু পরিবর্তনের সমস্যার তা এক ধরণের সমাধানসূত্র বলে প্রধানমন্ত্রী উল্লেখ করেন। প্রসঙ্গত, উত্তর-পূর্ব ভারতের বিকাশ ও উন্নয়নে তাঁর সরকারের বিশেষ প্রচেষ্টা ও উদ্যোগগুলির কথাও তুলে ধরেন প্রধানমন্ত্রী। তিনি দৃঢ়তার সঙ্গে বলেন, দেশের উত্তর-পূর্বাঞ্চলের অগ্রগতির ওপরই সমগ্র জাতির উন্নয়ন নির্ভর করছে। সম্প্রতি বাংলাদেশের সঙ্গে সম্পাদিত সীমান্ত চুক্তির পরিপ্রেক্ষিতে সারা দেশের সঙ্গে এই অঞ্চলের যোগাযোগ আরও উন্নত হয়ে উঠবে বলে প্রধানমন্ত্রী আশা ব্যক্ত করেন। সম্প্রতি স্বাক্ষরিত নাগা শান্তি চুক্তির কথাও উল্লেখ করেন প্রধানমন্ত্রী।
প্রধানমন্ত্রীর হরিয়ানা সফর ; স্যার ছোটুরামের মূর্তির আবরন উন্মোচন করলেন, রেল কোচ মেরামত কারখানার শিলান্যাস করলেন

প্রধানমন্ত্রী শ্রী নরেন্দ্র মোদী মঙ্গলবার (৯, অক্টোবর) হরিয়ানার সাম্পলা ও রোহতক সফর করেন। দীনবন্ধু স্যার ছোটুরামের একটি মূর্তির আবরন উন্মোচন করেন তিনি। এক জনসভায় প্রধানমন্ত্রী সোনেপতের রেল কোচ মেরামতি কারখানার শিলান্যাস উপলক্ষে এক ফলকের আবরন উন্মোচন করেন। নির্মাণ কাজ শেষের পর এই কারখানা চালু হলে এটি উত্তরাঞ্চলে রেল কামরার মেরামত ও রক্ষনাবেক্ষনের ক্ষেত্রে অন্যতম প্রধান কেন্দ্র হয়ে উঠবে। রেল কামরার মেরামত ও রক্ষনাবেক্ষনের এই কারখানাটি মড্যুলার ও প্রীফোরিকেটেড নির্মান প্রযুক্তি, অত্যাধুনিক যন্ত্রপাতি ও সাজ-সরঞ্জাম এবং পরিবেশবান্ধব পদ্ধতি কাজে লাগিয়ে গড়ে তোলা হচ্ছে। এই উপলক্ষে, প্রধানমন্ত্রী বলেন, চৌধুরি ছোটুরামজী সেই সকল সমাজ সংস্কারকদের একজন, যিনি দেশের স্বার্থে গুরুত্বপূর্ণ অবদান রেখেছিলেন। স্যার ছোটুরামকে পীড়িত ও বঞ্চিত মানুষের স্বার্থে জোরালো বক্তা হিসেবেও তিনি বর্ণনা করেন। প্রধানমন্ত্রী বলেন, এই রেল কোচ মেরামতি কারখানাটি কেবল সোনেপতেরই নয়, সমগ্র হরিয়ানার সার্বিক উন্নয়নেই সহায়ক হবে। যুব সম্প্রদায়ের জন্য কর্মসংস্হান সৃষ্টির পাশাপাশি এই কারখানাটি সংশ্লিষ্ট অঞ্চলের ছোট শিল্পোদ্যোগীদেরও উপকারে আসবে। স্যার ছোটুরামের দূরদৃষ্টির প্রশংসা করে প্রধানমন্ত্রী ভাখড়া বাঁধের কথাও উল্লেখ করেন। কৃষকদেরকে তাদের উৎপাদিত ফসলের লাভজনক মূল্য প্রদানে স্যার ছোটুরাম যে সকল পদক্ষেপ নিয়েছিলেন, তা স্মরণ করে প্রধানমন্ত্রী বলেন, কৃষক কল্যাণে কেন্দ্রীয় সরকারও একাধিক উদ্যোগ গ্রহন করেছে। ‘আয়ুষ্মান ভারত’ প্রকল্পে অগ্রগতির উল্লেখ করে শ্রী মোদী বলেন, এই স্বাস্হ্য বিমা কর্মসূচির প্রথম সুফলভোগী হরিয়ানার বাসিন্দা। দুই সপ্তাহে ৫০ হাজারেরও বেশি মানুষ এই প্রকল্পের মাধ্যমে উপকৃত হওয়ায় তিনি সন্তোষ প্রকাশ করেন। প্রধানমন্ত্রী ‘বেটি বাঁচাও, বেটি পড়াও’ প্রকল্পে অর্জিত সাফল্যের কথা উল্লেখ করে বলেন, হরিয়ানার বিভিন্ন গ্রামের মেয়েরা বিশ্ব আঙিনায় ভারতকে গর্বিত করেছেন এবং এই রাজ্যের যুবারা বিশ্বক্রীড়া ক্ষেত্রে দেশকে শক্তিশালী করে তুলতে সাহায্য করছেন। স্যার ছোটুরামের স্বপ্ন পূরণের লক্ষ্যে দেশ যে দ্রুত এগিয়ে চলেছে এগুলি সবই সেই ইঙ্গিত-ই বহন করছে বলে শ্রী মোদী অভিমত প্রকাশ করেন।
প্যারিসে জলবায়ু পরিবর্তন: আলোচনার সর্বশেষ পরিস্থিতি সম্পর্কে প্রধানমন্ত্রীকে অবহিত করলেন ফ্রান্সের প্রেসিডেন্ট

ফ্রান্সের প্রেসিডেন্ট মিঃ ফ্রাঙ্কোইস হল্যান্দ ভারতের প্রধানমন্ত্রী শ্রী নরেন্দ্র মোদীর সঙ্গে দেখা করে সি ও পি-২১ শীর্ষ বৈঠকে জলবায়ুর ওপর আলোচনার সর্বশেষ পরিস্থিতি সম্পর্কে তাঁকে অবহিত করেন। বর্তমানে প্যারিসে এই সম্মেলন অনুষ্ঠিত হচ্ছে এবং তা এখন প্রায় শেষ পর্যায়ে। প্রধানমন্ত্রী শ্রী নরেন্দ্র মোদী এই প্রসঙ্গে ফ্রান্সের প্রসিডেন্টের ভূমিকা ও দৃষ্টিভঙ্গির বিশেষ প্রশংসা করেন।
অস্ট্রেলিয়ার প্রধানমন্ত্রীর সঙ্গে ভারতের প্রধানমন্ত্রীর সাক্ষাৎ

প্রধানমন্ত্রী শ্রী নরেন্দ্র মোদী আজ ব্যাংককে ভারত – আসিয়ান এবং পূর্ব এশিয়া শিখর বৈঠকের ফাঁকে অস্ট্রেলিয়ার প্রধানমন্ত্রী মিঃ স্কট মরিসন – এর সঙ্গে সাক্ষাৎ করেন। বৈঠকে উভয় নেতাই দ্বিপাক্ষিক সম্পর্কের অগ্রগতি পর্যালোচনা করেন। দুই দেশের সম্পর্কে উচ্চ পর্যায়ে নিরন্তর আলাপ-আলোচনা ও দৃষ্টিভঙ্গী আদান-প্রদানের ফলে সব ক্ষেত্রেই ইতিবাচক গতি সঞ্চার হয়েছে। দুই নেতাই ভারত – অস্ট্রেলিয়া দ্বিপাক্ষিক সম্পর্ককে আরও মজবুত করার ব্যাপারে তাঁদের প্রত্যয়ের কথা পুনরায় উল্লেখ করেন। দুই দেশের প্রধানমন্ত্রী-ই শান্তি, নিরাপত্তা, স্থিতিশীলতা ও সমৃদ্ধির জন্য এক অবাধ, উন্মুক্ত, স্বচ্ছ এবং সামগ্রিক ভারত – প্রশান্ত মহাসাগরীয় অঞ্চল গড়ে তোলার ব্যাপারে অঙ্গীকার করেছেন। দুই দেশের কৌশলগত ও অর্থনৈতিক ক্ষেত্রে সুসামঞ্জস্যের কথা উল্লেখ করে উভয় নেতাই বলেন, এর ফলে দ্বিপাক্ষিক, আঞ্চলিক ও বহুপাক্ষিক স্তরে একযোগে কাজ করার সুযোগ-সুবিধা তৈরি হচ্ছে। প্রতিরক্ষা ও নিরাপত্তা ক্ষেত্রে ক্রমবর্ধমান সম্পর্কের কথা উল্লেখ করে উভয় পক্ষই নৌ-বাণিজ্য ক্ষেত্রে সহযোগিতা আরও বাড়ানোর ব্যাপারে সহমত হয়েছেন। উভয় প্রধানমন্ত্রীই সন্ত্রাসবাদ ও উগ্রপন্থার বিপদ নিয়ে আলোচনা করেন এবং এ ধরনের সমস্যার নিরসনে ঘনিষ্ঠ সমন্বয় বজায় রেখে কাজ করার ব্যাপারে সহমত প্রকাশ করেন। প্রধানমন্ত্রী মোদী ২০২০ সালের জানুয়ারি মাসে অস্ট্রেলিয়ার প্রধানমন্ত্রীকে ভারত সফরে আসার আমন্ত্রণ জানান এবং রাইসিনা ডায়ালগে তাঁর মূল ভাষণ দেওয়ার কথা স্মরণ করিয়ে দেন। উভয় নেতাই আসন্ন এই সফর অত্যন্ত সফল ও সদর্থক করে তোলার ওপর গুরুত্ব দেন।
ইউরোপীয়ান কমিশনের সভাপতি শ্রীমতি উরসুলা ভন ডার লিয়েনের সঙ্গে প্রধানমন্ত্রী শ্রী নরেন্দ্র মোদীর টেলিফোনে কথোপকথন

ইউরোপীয়ান কমিশনের প্রেসিডেন্ট শ্রীমতি উরসুলা ভন ডার লিয়েনের সঙ্গে সোমবার প্রধানমন্ত্রী শ্রী নরেন্দ্র মোদী টেলিফোনে কথা বলেছেন। ইউরোপীয়ান কমিশনের সভাপতির হিসেবে দায়িত্বভার গ্রহণ করার জন্য শ্রীমতি উরসুলা ভন ডার লিয়েনকে ধন্যবাদ জানিয়েছেন প্রধানমন্ত্রী। কমিশনের সভাপতি হিসেবে তাঁর মেয়াদ পূরণের আগেই ভারত ও ইউরোপীয়ান কমিশনের মধ্যে সম্পর্ক আরও দৃঢ় হবে বলে আশাপ্রকাশ করেছেন প্রধানমন্ত্রী। প্রধানমন্ত্রী জানান কমিশনের প্রথম মহিলা সভাপতি হিসেবে শ্রীমতি উরসুলার নেতৃত্ব প্রদান বিশেষ তাৎপর্যপূর্ণ। গণতন্ত্র, আইনের প্রতি সম্মান প্রদান, বহুপাক্ষিকতা, নিয়ম মেনে বাণিজ্য, আন্তর্জাতিক নিয়ম মেনে চলার মতো মূল্যবোধের ওপর ভিত্তি করেই ভারত ও ইউরোপীয়ান কমিশনের অংশিদারিত্ব গড়ে উঠেছে বলে উল্লেখ করেন প্রধানমন্ত্রী। জলবায়ু পরিবর্তন রোধ, সংযোগ স্হাপন, পুনর্নবীকরণ শক্তি, উপকূলীয় সুরক্ষা, উগ্রপন্হা ও সন্ত্রাস দমনের মতো বিষয়গুলির প্রতি শ্রীমতি উরসুলা যেভাবে গুরুত্ব দিয়েছেন তার জন্যও ধন্যবাদ জানান শ্রী মোদী। ভারত ও ইউরোপীয়ান কমিশনের মধ্যে অংশীদারিত্ব আরও মজবুত করে তুলতে একযোগে কাজ করারও ইচ্ছাপ্রকাশ করেন প্রধানমন্ত্রী। ব্রাসেলস-এ আয়োজিত পরবর্তী ‘ভারত ও ইউরোপীয়ান কমিশন সম্মেলন’ এ যোগ দেওয়ার জন্য প্রধানমন্ত্রীকে আমন্ত্রণ জানান শ্রীমতি উরসুলা ভন ডার লিয়েন। প্রধানমন্ত্রী শ্রী নরেন্দ্র মোদী সেই আমন্ত্রণ গ্রহণ করেছেন।
প্রধানমন্ত্রী বুধবার গবাদি পশুর অসুখ নিয়ন্ত্রণে জাতীয় স্তরে একটি কর্মসূচির সূচনা করবেন

কৃষক সমাজের আয় দ্বিগুণ করার লক্ষ্যে এক গুরুত্বপূর্ণ প্রয়াসের অঙ্গ হিসাবে প্রধানমন্ত্রী শ্রী নরেন্দ্র মোদী আগামী ১১ই সেপ্টেম্বর বুধবার উত্তর প্রদেশের মথুরাতে গবাদি পশুর মুখে ও পায়ের খুরে সংক্রমণ প্রতিরোধে জাতীয় স্তরের একটি কর্মসূচির সূচনা করবেন। এই কর্মসূচি রূপায়ণে খরচ ধরা হয়েছে ১২ হাজার ৬৫২ কোটি টাকা। ২০২৪ সাল পর্যন্ত এই কর্মসূচি চলবে। রূপায়ণের সমস্ত খরচ কেন্দ্রীয় সরকার বহন করবে। উদ্দেশ্য হ’ল – গরু, মহিষ, ভেড়া, ছাগল ও শূকরের মতো ৫০ কোটি গৃহপালিত পশুর মুখ ও পায়ের খুরে সংক্রমণ প্রতিরোধে টিকা প্রদান করা। এছাড়াও, এই কর্মসূচির মাধ্যমে বার্ষিক ৩ কোটি ৬০ লক্ষ গাভিকে ব্রুসেলোসিস বা এক ধরণের ব্যাকটেরিয়া ঘটিত সংক্রমণের বিরুদ্ধে দৈহিক রোগ প্রতিরোধক ক্ষমতা গড়ে তুলতে টিকা দেওয়া হবে। এই কর্মসূচির দুটি উদ্দেশ্য রয়েছে : প্রথমটি হ’ল – ২০২৫ সালের মধ্যে ব্যাকটেরিয়া ঘটিত সংক্রমণ নিয়ন্ত্রণ করা এবং ২০৩০ সালের মধ্যে এই রোগ চিরতরে নির্মূল করা। প্রধানমন্ত্রী সেদিনই আর্টিফিসিয়াল ইনসিমিনেশন বা কৃত্রিম উপায়ে গর্ভধারণ সংক্রান্ত জাতীয় স্তরের একটি কর্মসূচিরও সূচনা করবেন। একই সঙ্গে, দেশের ৬৮৭টি জেলায় কৃষি বিজ্ঞান কেন্দ্রগুলিতে টিকাকরণ, অসুখ-বিসুখ নিয়ন্ত্রণ, কৃত্রিম উপায়ে গর্ভধারণ এবং উৎপাদনশীলতা নিয়ে কর্মশিবিরেরও উদ্বোধন করবেন তিনি। মথুরা সফরকালে প্রধানমন্ত্রী স্বচ্ছতাই সেবা কর্মসূচি শুরু করবেন।
আন্দামান ও নিকোবর দ্বীপপুঞ্জের মেডিকেল কলেজে মানব শরীর সম্পর্কে পঠনপাঠন ও গবেষণার লক্ষ্যে কেন্দ্রীয় মন্ত্রিসভার সিদ্ধান্ত

মানব শরীরের বিভিন্ন অঙ্গপ্রত্যঙ্গ সম্পর্কে পঠনপাঠন ও গবেষণার স্বার্থে আন্দামান ও নিকোবর দ্বীপপুঞ্জের অনুকূলে এক বিশেষ বিধি চালু করার বিষয়ে অনুমোদন দিল কেন্দ্রীয় মন্ত্রিসভা। প্রধানমন্ত্রী শ্রী নরেন্দ্র মোদীর নেতৃত্বে আজ এখানে অনুষ্ঠিত হয় মন্ত্রিসভার বৈঠকটি। যে সমস্ত মৃতদেহের কোন দাবিদার নেই, সেগুলি যাতে পঠনপাঠন ও গবেষণার স্বার্থে দ্বীপপুঞ্জের মেডিকেল কলেজে পাঠানো যায় তা সম্ভব করে তুলতেই মন্ত্রিসভার এই সিদ্ধান্ত। উল্লেখ্য, পোর্ট ব্লেয়ারের জি বি পন্থ হাসপাতালটিকে উন্নয়ন ও সম্প্রসারণের মাধ্যমে ১০০ শয্যার এক মেডিকেল কলেজে উন্নীত করেছে আন্দামান ও নিকোবর প্রশাসন। কলেজের এম বি বি এস কোর্সের প্রথম বছরে ছাত্র ভর্তির বিষয়টি ইতিমধ্যেই সম্পূর্ণ করেছে আন্দামান ও নিকোবর ইনস্টিটিউট অফ মেডিকেল সায়েন্স। ক্লাস শুরু হয়েছে ২০১৫-র ১ সেপ্টেম্বর থেকে।